1986. JÚLIUS 


ÁRA: 7,50 Ft 


Szép a hajnal, szép a délidő, de a legszebb mégis az 
este. Igen, az este, amikor faluhelyen hazatérnek a lege- 
lőről a tehenek, amikor elnyugosznak a lepkék, boga- 
rak, s fészkükre szállnak a madarak; amikor a virágok, 
összezárva színes szirmaikat, lehajtják a fejüket, s ami- 
kor mi, felnőttek, gyerekek egyaránt elfáradva — ki a 
munkában, ki a játékban, fürdésben, napozásban — meg- 
pihenünk végre, s mielőtt lefeküdnénk, összebújunk egy 
kicsit, a nap eseményeiről beszélgetve. 


Ettől szép az este. 

Attól, hogy együtt vagyunk, s a kertben vagy a nyitott 
ablaknál üldögélve, eltölt bennünket a megnyugvás, a 
békesség kellemes érzése. Igen — az este a békesség 
ideje. A békességé, amely azért drága a számunkra, mert 
benne születik meg és virágzik ki a szeretet — minden 
szépség forrása az életben. 

Ezért féltik az emberek annyira a békességet, és 
ezért tesznek meg mindent, hogy megőrizzék. 


JEVGENYIJ CSARUSIN 


TOMKA 


Egy kutyuskát láttam meg vadász barátom- 
nál. 

Hogy milyen volt? Hát olyan hosszú fülű, rö- 
vid farkú. 

A vadász elmesélte, milyen értelmes kutya, 
hogy segít a vadászaton, na meg hogy okos, nem 
is piszkol. . . 

Ettől! a kutyuskától, képzeljem el, már köly- 
kök is vannak. Gyerünk, nézzük meg! El is men- 
tünk vele. 

A kölykök még nagyon kicsik voltak, épp 
hogy elkezdtek járni. 

uNa, melyik legyen ebből — találgatom — az 
én vadászkutyám?" Hogy lehetne előre kita- 
lálni, melyik az okos, melyik lesz alkalmatlan? 

Ott, az egyik, lám, mindig csak eszik meg al- 
szik. Ebből nagy lusta lesz. 

Amaz meg igazi vadállatkölyök, mindig mér- 
ges, morog, és minden társának nekiugrik. Ez 
se kell — nem szeretem az ilyen vad természe- 
tűeket. 

Ez itt még rosszabb — ez is odamászik mind- 
egyikhez, nem verekszik, dehogyis, inkább alá- 
Zatosan nyalakodik. Az ilyentől még a vadat is 
el fogják venni. 

A kiskutyáknak épp ilyen korban nőnek a 
fogaik, és szeretnek mindig valamit rágni. Az 
egyik kölyök épp egy fadarabot rágcsált. Kap- 

tam magam, elvettem tőle, és eldugtam. Lás- 
suk, megtalálja-e a szag után vagy sem? 

Elkezdte keresni, végigszimatolta mind a 
többieket, nincs-e náluk a fadarab. Nincs, nem 
találja. A lusta alszik, a mérges morog, a szelid 
a mérgest nyalogatja, legalább rá ne haragud- 
jon. 

Az én kiskutyám pedig csak szímatol, szima- 
tol, és közben eljut arra a helyre, ahová én a 
fadarabot eldugtam. Hát nem kiszagolta! 

Megörültem. ,Na — gondolom — ez aztán 
a vadász! Ettől majd egy vad se búvik el." 

Elneveztem Tomkának. És elkezdtem betaní- 
tani a segítségemet. 


Tomka 
úszni tanul 


Elmentünk sétálni, és Tomkát is magunkkal 
vittük. Aktatáskába tettük, nehogy elfáradjon. 

Lementünk a tóhoz, leültünk a víz partján, 
és kavicsokat hajigáltunk a vízbe; ki tud mesz- 
szebbre dobni. Tomka kimászott a táskából, 
meglátta a kavicsot, ahogy a vízbe merül, és sza- 
ladt, hogy kihozza. 

Szalad a fövenyes parton, setesután, esetle- 
nül, minduntalan elbotlott a homokban. Elért 
a vízig, beledugta a mancsát, és ijedten vissza- 
nézett ránk. 

— Rajta, Tomka, rajta — kiáltottuk bátorí- 
tóan —, hozd vissza! 

És Tomka bement a vízbe. Előbb a hasáig ért, 
aztán a nyakáig, aztán mindenestül alámerült 
benne, csak a csonka farka vége meredezett. 
Egy ideig vergődött, kapálódzott, aztán kiug- 
rott — szörnyű köhögés, prüszkölés, fújtatás 
közepette. Úgy látszik, lélegezni próbált a víz- 
ben, és a víz orrába, szájába ment. 

Bedobtunk még egy követ, de Tomka nem 
ugrott utána: félt. 

Akkor fogtuk a labdát, és beledobtuk a tóba. 

Tomka szeretett labdázni, a labda volt a ked- 
venc játékszere. A labda belepuffant a vízbe, 
egy ideig forgott, pergett, aztán megállt; úgy 
feküdt a vízben, mint a sima földön, nem süly- 
lyedt el. 

Mikor Tomka meglátta kedvenc játékát a tó- 


ban, nem állta meg, hanyatt-homlok a vízbe ve- 
tette magát. Nyüszítve rohant, a víz előbb a 
hasáig ért, aztán a nyakáig, aztán egészen alá- 
merült benne. De most már kitartotta a po- 
fácskáját, nehogy az orrába menjen a víz. 

Ment, amíg tudott, aztán úszni kezdett. El- 
úszott a labdáig, a foga közé vette, és vissza- 
úszott hozzánk. 

Így tanult meg Tomka úszni. 


Fordította: RIGÓ BÉLA 


SOMORJAI ÉVA raizai 


VALLATÓ GÉZA versei 
Bújócska 


Nem látott még 
egeret. 


. . Gondolta, fog 


egyet, 

de milyet — 

fehéret! 

Ám a fehér 

kisegér ; 

úgy elbújt, i 
egérvárban meglapult! 


. " Kereshette 
. a macska, 
"lekonyult a 
0 bajusza. 


Fás mese 


Egyszer volt hol nem volt 
fajankó nadrágján 
volt egy folt 
s persze az a folt 
a fanadrágon 
fából volt 
és volt egy bolt 
abban minden 
fából volt 
és aki ott vásárolt — 
fajankó 

bizony ő is 
fából volt 


GALAMBOSI LÁSZLÓ versei 


Őz 


. Megpihen az őz. 
Maroknyit időz. 
Szénát adó bakterházból 
virágzik a gőz, 


Kopog a pata" 
kristály-csillaga. 
.. Megnyílik az Ezüst Erdő 
. nyirfa-ajtaja. ; 


ivrásokra ráomol. 
. , vattabegyű pára. 
Feje bolyhos tátika, . 

" lába gally, kék pálcika: 
ezüsttollú páva. 


Gee ezi 


KÁNTOR ZSUZSA 


Mitől van ilyen meleg ? 


Júliusban bejött a meleg, és egyre melegebb 
lett. A nyitott ablakon tódul be a gőzölgő hő- 
ség. Megugrik a kertekben a gaz, derékig ér. 
Megolvad az aszfalt. Árnyékban is megvan a 
negyven fok. 

Csoszanéni fáradtan baktat hazafelé. 

Útközben befordul a játszótérre, leszuttyan 
egy padra. Itt most hűsöl az árnyékban egy ki- 
csit. 

Egyszer csak mellette terem egy kancsi kis- 
gyerek, kisnadrágban és szemüvegben. Akkora 
volt, hogy úgy álltában kényelmesen rákönyö- 
költ a padra. Fejét oldalt hajtotta, úgy figyelte 
Csoszanénit, és megállapította: 

— Meleged van. 

Nyakig maszatos volt; a homokozóból má- 
szott ki éppen. Locsolókannával öntözte a ho- 
mokot, úgy gyúrt dombot belőle. Keze-lába sá- 
ros, a hosszúkás képe is. Érdeklődőn kancsított 
át a szemüvegén: 

— Mitől van ilyen meleg? 

— Hát tudod. . . — mondta pihegve Csosza- 
néni —, szilvalekvárt főznek a mackók odafönt. 
Két naaagy mackó, két naaagy főzőkanállal ka- 
vargatja egy kondérban; a kondér alatt lobog- 
nak a fahasábok, ég a tűz, a kondérban gőzölög 
a szilvalekvár. Attól van ilyen meleg. 

— Két mackó? — kérdezte a kisgyerek. 

Elmeréngett ezen egy kicsit, aztán határo- 
zottan megcsóválta a fejét : 


öz 


STUIBER ZSUZSA rajza 


— Deeehogyis! 

Szigorúan nézett a szemüvegén át Csoszané- 
nire: 

— A mackók nem szeretik a szilvalekvárt. 

— Miért ne szeretnék? Nagyonis szeretik. 

— A mézet, azt sokkal jobban szeretik — 
mondta a kisgyerek, és visszaszaladt a homoko- 
zóba, házat építeni a dombjára. Ki se látszott a 
homokból a feje. 

Csoszanéni hűsölt az árnyékban. Még a sze- 
mét is lehunyta, úgy pihent. Mikor újra kinyi- 
totta, megint csak ott könyökölt mellette a pa- 
don a kisgyerek, kisnadrágban és szemüvegben. 


— Meleged van. Mitől van ilyen meleg? 

Csoszanéni megpróbálta megkerülni a kér- 
dést. Kérdéssel felelt : 

— Hogy hívnak téged, kisfiú? B 

— Lacikának — mondta a szemüveges. Áll- 
hatatosan kacsintott fel rá: — De mitől van 
ilyen meleg? Még ott vannak a mackók? 

— Már csak egy — sóhajtott Csoszanéni —, 
már csak egy naaagy mackó van ott fent, és tu- 
dod mit csinál? Faszenet hevít. Egy fazékban 
melegíti, aztán beszórja a vasalóba. ÓOóóóriási, 
nagy vasalója van. Mikor beleszórta a faszenet, 
akkor lóbálni kezdi, hogy felhevüljön a parázs. 
Ezt így csinálták régen, mikor nem volt még 
villanyvasaló. Lóóóbálja jobbra-balra fölöttünk 
azt az óriási vasalót, amíg egészen átforrósodik, 
és akkor vasalni kezd. 

— Egy mackó?... vasal? — kérdezte a kis- 
gyerek, és úgy elmerengett ezen, hogy elnyílt 
a szája is. Aztán határozottan megcsóválta a 
fejét: 

— Deeehogyis!!! 

— Miért , dehogyis"? 

— Mert nincs is vasalója. Mert a mackók nem 
szoktak vasalni. 

Azzal, mint aki ott se volt —, vissza a homo- 
kozóba. ; 

Neked is hiába magyarázok, gondolta Cso- 
szanéni, nincs nálad sikerem. 

Azzal nekifohászkodott, felállt a padról, mert 
ideje volt már haza menni. De még nem lépett 
ki az utcára, mikor utána szaladt a kisfiú, és 
megrántotta a szoknyáját: 

— Mitől van ilyen meleg? 


Oldalt hajtott fejjel nézett fel rá, szemüvege 
várakozóan csillogott. Csoszanéni megadta ma- 
gát. Vállat vont, és széttárta a kezét: 

— Nem tudom. 

— Attól, hogy olyan erősen süt a nap — 
mondta a kis szemüveges, és bólogatott — at- 
tól van olyan meleg. 

Csoszanéni nyakába húzta a fejét: 

— Hát az meglehet, Lacika. 

— Az biztos — mondta a kisfiú, és kidüllesz- 
tette a hasát. 

Csak nem tudott elválni tőle. Még utána- 
szólt, ahogy a tér kerítése mellett távolodott: 

— Néni, gyere el holnap is!!! 


BALOGH BÉNI 


BÓKUSKA 


A kiskereki kerek erdő kellős-közepében, 
ott is egy nagy, odvas fa mélyében, tanyázott 
egy mókuscsalád. Mókusmamán és Mókuspapán 
kívül még három virgonc csemete ropogtatta 
benne a magvakat s más egyéb finom erdei fa- 
latokat. 

E népes família tagjai mindig együtt voltak, 
senki sem kóborolt el közülük. Tudták, hogy 


nagy az erdő, sok veszélyt rejt magában, és aki 
nem vigyáz, könnyen megjárhatja. 

A legkisebb mókuska —, akit Bókuskának 
hívtak — mégis megfeledkezett erről. Furdalta 
oldalát a kíváncsiság: mi lehet az erdőség másik 
, részében? Aztán egy alkalommal, amikor éppen 
élelemszerző úton jártak, lemaradt a többiek- 
től. 

Mi tagadás, eleinte igen élvezte az egyedüllé- 
tet, az ide-oda futkosást, a szabad csatangolást. 
Talán száz bukfencet is vetett az erdei tisztás 
selymes füvén, nagyokat hintázott a hajlékony, 
karcsú ágakon. A nagy játékban, evésben-ivás- 
ban azonban teljesen megfeledkezett az időről. 
És bár pompás, meleg nyár uralta az erdős vidé- 
ket, mégis, ahogy alkonyodott s később estele- 
dett, úgy lett az ismeretlen erdőrészben egyre 


SZÁVAY EDIT at 


ET 


hűvösebb. Hirtelenében szél is támadt, esten- 
den pedig bő zuhogással megeredt az eső. 

De ez mind nem volt elég! 

Nagyokat dörrent az ég, s éles, sárga villá- 
mok csapkodtak bele a lombos fák sudarába. 
Bizony, ugyancsak reszketett az elbódorgott 
Bókuska. Nem tudta, hová legyen, nem tudta, 
merre menjen. 

Ahogy elcsendesedett az eső, egy öreg varjú 
máris rákezdte fölötte az ágon: 

— Kár, igen nagy kár, hogy ez a kis mókus 
rossz úton jár! 

— Hát akkor vezess haza! — kiáltott fel hoz- 
zá Bókuska. 

— Én éjjel nem repülök; ez a baglyok dolga 
— felelte gőgösen a fekete madár. 

Ám alighogy befejezte furcsa beszédét, vala- 
hol máris megszólalt a bagoly: 

— Hu, hu, hu! Hi, hi, hi! Denevérek, lepkék, 
bogarak! Kezdjétek meg az éji utat! 

Hej, szegény Bókuska! Bizony nem jött álom 
a szemére. Nagyon óvatosan s bizony igen fá- 
radtan felkapaszkodott hát egy közeli cserfára, 
és ott keresett egy odút. Mi tagadás, nem volt 
olyan meleg, mint az otthoni. Sokára, nagyso- 
kára tudott elaludni, s a hűvös, harmatos hajnal 
már ébren találta. Le is ugrott szaporán az odú- 
ból, s futott, futott, amerre a kerek erdő köze- 
pét sejtette. Bizony, már dél is elmúlt, amikor 
végre ismerős hangokra lett figyelmes. Szegény 
Mókusmama és Mókuspapa minden bokrot, csa- 
litot végigjárva, hangos kiáltásokkal kereste. 

Lett is nagy-nagy öröm, amikor egymásra ta- 
láltak! 


SVÁT ERZSÉBET 
Pipacs 


Piros selyem 
sapkát visel, 
barátkozik 
mindenkivel. 
Táncba megy a 
kósza széllel, 
súg-búg sok-sok 
testvérével. 

A pillangót 
elaltatja, 
mintha volna 
édesanyja. 
Nézd csak, 
nézd csak, 
nézd szép, 
szelid szemét — 
szinte, szinte 
repes feléd. 


BUDA VISSZAFOGLALÁSA 


Nagyon, nagyon régen, amikor az emberek 
még szekéren, lóháton utaztak, mert se repülő- 
gépet, se vonatot — de még biciklit se — tud- 
tak készíteni, szóval abban a régi időben ádáz 
és hosszan tartó háború folyt a magyarok és a 
törökök között. A török szultán eleinte erő- 
sebb volt, és megszállta Magyarország középső 
részét. Bizony még Budát is, amely akkor az or- 
szág fővárosa volt. A magyarok azonban ebbe 
nem nyugodtak bele — egyetlen napra sem 
szüntették be a harcot a törökök ellen. De 
csak 150 évvel később sikerült kiűzni őket az 
ország földjéről. 

A felszabadító harc első nagy győzelme, Buda 
visszafoglalása volt, 1686-ban. Több hónapon át 
tartott a vár falain a kegyetlen küzdelem, mely- 
ben a magyar királyt más népek seregei is se- 
gítették. Ennek a győzelmes ostromnak az év- 
fordulóját ünnepeljük az idei nyáron, s emléke- 
zünk a hősökre, akik abban a régmúlt időben 
életüket áldozták a haza szabadságáért. 


MADÁR ESZTER rajza 


Ezen az oldalon egy tö- 
rök vezéri sátor külső és 
belső képét láthatjátok. 
A budapesti Nemzeti Mú- 
zeumban a maga valóságá- 
ban is megtekinthetitek. 

A törökök, magyaror- 
szági uralmuk idején szá- 
mos templomot, azaz dzsá- 
mit és karcsú tornyot 
— minaretet — építettek. 
Ezek közül néhány ma is 
áll. Budán és más váro- 
sainkban fürdőépületek, 
márvány fürdőmedencék 
emlékeztetnek bennünket 
a török korra. Akadtak 
török főemberek, akik úgy 
megszerették hazánkat, 
hogy haláluk után is itt 
akartak nyugodni. Közé- 
jük tartozott Gül Baba 
is — sírja a budai Rózsa- 
domb tetején van. 


HORVÁTH ZOLTÁN fotói 


MELLÉKLET 

Képzeld, hogy a török idők- 
ben születtél! 

Buda alatt még ki sem hűltek 
az ágyúk, a törökök menekül- 
nek. Kíméletlen harc után, ro- 
mokban áll a vár, de végre a 
miénk. Segíts felépíteni! 

Vágd körül a vár alatt heve- 
rő, ledőlt tornyokat, falakat! 
Keresd meg, honnan hiányoz- 
nak! Ha megtaláltad, illeszd a 


helyükre őket, aztán ragaszd a 
képre valamennyit! Sikerült? 
Ilyen volt Buda vára 300 évvel 
ezelőtt. 


Id, MATHEUS MERIAN 
metszete alapján rajzolta 


MADÁR ESZTER 

HA A Király-fürdő Budán, a Fő utcában 


A Sárkánygyerek újságot olvas 


Az újságot Apa szokta vásárolni, amikor az 
óvodából hazajövet meglátják a színes címlapot 
az újságosbódé kirakatában. Mióta a Sárkány- 
gyerek eléri a bódé kisablakát, azóta ő nyújtóz- 
kodik a pénzzel. (Amikor kicsi volt, mindig 
csodálkozott, hogy az újság mellé még pénzt is 
ad a mosolygós néni. Ma már tudja, hogy az a 
visszajáró pénz. És ha több is a pénzérme, az ér- 
téke pont a Dörmögő árával kevesebb annál, 
mint amit odaadtak.) 

Aztán hazaviszik a lapot — az utcán nem illik 
újságot olvasni. Míg Apa kicsomagol a táskájá- 
ból — néha ő hozza a kenyeret, tejet, egy jó 
konzervet, túrórudit a gyerekeknek, meg az ő 
újságját —, addig a Sárkánygyerek félrevonul a 
szoba sarkába és olvassa a Dörmögőt. Ez gya- 
korta nem is egészen csöndes foglalatosság. Hi- 
szen minden fej mást akar, máshová lapozna. 
A legkisebb fej hamar végez, igaz, csak a képeket 
nézi —, első látásra kiválaszt egy képet, és majd 
amikor már egészen este, sötét este lesz, ra- 
gaszkodik ahhoz, hogy a képről szóló mesét ol- 
vassák el neki. A következő már okosabb, a 
nagybetűket kisillabizálja; címek szerint válo- 
gat. A legszelídebb a verseket szereti, a legked- 
vesebbet meg is tanulja. A legokosabb a rejt- 
vényeket, fejtörőket nézi: kilesi, melyiket kell 
beküldeni, máris hozza a borítékot, írja a meg- 
fejtést. A legügyesebb azt keresi, nincs-e valami 
feladat: babszemültető verseny, vagy cipósü- 


tés. Többnyire ő bíbelődik a melléklettel is. 
A legkomolyabb tollat fog és levelet ír Dörmö- 
gőnek (már több választ őriz a polcán). A leg- 
nagyobbik mindezt kivárja, és megkaparintja az 
újságot. 

A Sárkánygyerek kivonul a kisszobába, és ad- 
dig senki se szólhat hozzá, míg végig nem ol- 
vassa. Töviről, hegyire. Még Anya is hiába szól 
ilyenkor, hogy kész a vacsora, hiába csúfolják a 
kicsik könyvmolynak. 

Ebből eleinte sok vita volt a családban. Ma 
már Anya is mosolyog ezen. Megvárják, míg a 
Sárkánygyerek az utolsó oldalra lapoz. 

És ez így van rendjén. Minden hónapban egy- 
szer. 


F. GYÖRFFY ANNA raiza 


iarék Veronika 


GYÁRFÁS ENDRE 

áig nem kell várnia; Berifés a Borz nem tágít. 
közeleg a Borzék fia. Kát kapu közt két pár játszik. 


Három bocsunk a kis réten is hoz egy pöttyös labdát: A kis pályán két labda száll. 
labdázgatni készül éppen. — Dobd ide Borz! Két gyerek rúg, kettő dobál. 

— Kapd el! Focizás és kézilabda 
Vesszőkből van a kapufa. — Add át! együtt?! Lesz itt kalamajka! 
— Cselezz, Marci, lőjj kapura! Berci rúg, a Borz ütöget. . . 
A fiúk már futballoznak, Kézilabda? Remek játék. — Hagyd a lasztim! 


Morognak a Dörmi-fiúk: Egyszerre két gólt is lőnek. 
— Csináljatok másik kaput! Kik vesztettek? 


Borika meg várakozhat. .. Ezt játszanak Borikáék. — Nem a tied! 
És kik győztek?! 
s 


Mondd gyorsan ! 

A nyári rekkenő melegben 
bizony hasznos lehet mindket- 
tő, hiszen az egyik percben még 
süt a nap, a másikban hirtelen 
eleredhet a nyári zápor. 


Találós kérdés 


Lábam egy van, bordám több van. Erdőben tekergőskis Ernő 


Napernyő, ejtőernyő, esernyő 


Helyem itt van, helyem ott van. 
Napos időn otthon hálok, 
borús időn utcán járok. 


Mi kéne?" 
JOANNA KULMOWA 
Esőben 


d Ha az eső csak szakad és szakad, 
7 Hé boldogabb ember nem akad. 


n ? agysárcipőbe bújtatom a lábam, 
Tag. hogy topoghassak 
6 óriás pocsolyákban. 


Dobbanthassak a 
sárba 

jó nagyot, 
játszhassak kiskacsát 
vagy csónakot. 


Ha a zápor nekiered, 

s táncolnak a falevelek, 
kedvenc piros esernyőmmel 
útra kelek, útra kelek, 

s elröpülök 

erdők felett, 

mezők felett. 

A pa, anya, Enikő, Ildikó sétára készülnek. De az idő borús, 
és nekik nincs ernyőjük. 

Egy üzlet előtt megállnak. Nézd csak, mennyi ernyő vár gaz- 
dára a kirakatban! Mit gondolsz, hány? Számold meg! Válassz ki 
annyit, hogy a család minden tagjának jusson! Hány marad? 

Rajzold le a kirakatot! De csak annyi ernyőt rajzolj, ahány 
a családi ernyővásárlás után a kirakatban maradt! Rajzodat küldd 
el Dörmögőnek ! 


hogy a gomba kalapja hasonlít az ernyőre? És m 


, 


hajtod a lap szélét. 


én vissza 


Vajon mire? 
Megtudhatod, ha a szaggatott vonal ment 


Megfigyelted már, 
ra is. 


HOVÁ SZÁLLJON? 


Kiugrott a repülőgépből az ejtőernyős. Hol 
szálljon le? Irányítsd veszélytelen helyre! Húzz 
vonalat az ejtőernyőstől ahhoz a helyhez, ame- 
lyik a legbiztonságosabb leszállást kínálja! 

Megfejtésül rajzolj Dörmögőnek egy ejtőer- 
nyőt! Olyan színnel rajzold, mint amilyen szín 


KOLTAI ÉVA rajzai 


Bezzeg nincs szüksége semmiféle ernyőre annak, aki a föld GARAI GÁBOR 
alatt lakik. Vajon melyik — föld alatt lakó — állatról szól a követ- Vakondkergető 
kező találós kérdés? 


Sötét bársony a ruhája, Tarló rögökön 


Rózsaszín a talpacskája csigaház, 
Könnyebben rájössz, ha ki- Törlési , 
színezed képünket a jelek sze- orzs kozt alagut 
i belebútt 

rint. 
7 a vakond. 
e rózsaszín 
v fekete 


Gyűjtött szaporán 
telelő 
gabonát, 
fonnyadt gyökerek 
födözik 
kapuját. . . 


o fehér 


Itt láthatod az utakat, amelyek a vakond lakásához vezetnek. Keresd meg a 


LEGRÖVIDEBBET közülük! 
Összeállította RIEHTERNÉ KROPF ANIKÓ 25) 


B arlangposta Kedves gyerekek ! 


Különös levelet kaptam Tarnai Pétertől. Peti azon 
törte a fejét, hogyan szabadíthatná ki az állatkert- 
ből az ott élő vadakat. Lebeszéltem a terv végrehaj- 
tásáról, hiszen nem lenne jó, ha éhes leopárdok les- 
nének ránk a parkban, és az autók között elefántok 
sétálgatnának. Ha Peti eltüntetné az állatkert lakó- 
it, nem ismerhetnénk meg a vadakat, hiszen nem 
szaladhatunk el az őserdőbe, ha kedvünk kerekedik. 
A képzeletünkben viszont minden megtörténhet! A zsiráf elérheti a napot, a vadelefánt gyereke- 
ket lovagoltathat a hátán, a mesebeli erdőben békét köthetnek az állatok. . . Figyeljétek, mit gon- 
dolt, mit rajzolt az állatokról Balázs, Anna, Péter és Zsófi!. . . 

pi 
j 


A VADELEFÁNT Elmentem a barátommal az őserdőbe sétálni. Ott voltak a ( 
KÖLLŐ BALÁZS vadelefántok. Odamentünk, megsimogattuk, de az elefánt le- ! 


IG 


/ 
T 


dült. Felmásztunka hátára, így jöttünk haza együtt a kertünkbe. 
A mesebeli erdő i 


KRIZSIK EMMA ANNA 
6 éves, ceglédi óvodás ra 


4 éves, fröcskölt bennünket. Nem bántuk, mert fürdőnadrágban vol- 
debreceni olvasónk tunk. ( z 
meséje és rajza Egyszercsak — zutty! — az elefánt beleesett a patakba. Ki- /A ] 
húztuk. Az elefánt úgy megörült, hogy mindjárt meg is szeli- h 
ú 
! 


4 

A zsiráfom 


KOVÁCS PÉTER 
5 éves, 
szegedi olvasónk 
rajza 
Májusi számunk rejtvényeinek helyes megfej- 
A tése: 
(4 Zolinak piros nyakkendőt kötöttek a nyakába 
3 az avatáson, Péternek kéket. 
f A pillangó elkészítéséhez a tűre nem volt szük- 
ség. 
A léggömbök között a rózsaszínűnek és a pi- 
I ! rosnak egyforma hosszú a zsinege. 
hai A Jutalmat kaptak: 
A VÍZILÓ ÉS A FALEVÉL Albert Viki, Orosháza 
Bánhegyi Anna, Budapest 
Hol volt, hol nem volt, volt egyszer réges ré- ks ved jádé E láse 
VE : EGT rű z z 3 aceres iünde, Budapest 
gen a mező közepén egy víziló. Ott állt, álldo Csatos ZÜZsaknE STATE 
gált mellette egy kis fa. A fának az egyik levele Domokos Bianka, Bélmegyer 
nagyon szerette volna megtréfálni a vízilovat. ER e ké 
8 £4.£ 5 KGST ra egedűs Mártan, Budapest 
Le is zuhant a hátára, megcsiklandozta. A víziló Hore! Károly, Kiskunfélegyháza 
a fűbe hempergett, a levél pedig lepottyant. Horváth Istváu, Kapuvár 
Itt a vége, fuss el véle! Horváth Renáta, Budapest 
Fő k ? Illés László, Leninváros 
FEHÉR ZSÓFIKA 6 éves, tokodi olvasónk meséje és rajza Kovács Péter, Budapest 


Kuli Attila, Tiszafüred 
Liktor Gábor, Ózd 
Liktor Zsanett, Ozd 
Majoros András, Szombathely 
Máté Norbert, Hatvan 
Máté György, Hatvan 
Nagy Márta, Esztergom 
Nagy Regina, Mosonmagyaróvár 
Sándorfi Mónika, Szombathely 
Sánta Kinga, Nagyréde 
Szloszjár Boglárka, Mezőtúr 
Tamás Orsolya, Kazincbarcika 
Tolvaj Sándorka, Kunmadaras 
Tóth Márta, Budapest 
Varga Katalin, Csorna 
Veszprémi Nóra, Budapest 


Szeretettel üdvözöl mindnyájatokat ÚN st 11 [OLTE (Oz E 
1. középső csoportja, Várpalota 
Dörmögő 


Nincs szebb madár, mint a lúd, 
nem kell neki gyalogút. 
Télen-nyáron mezítláb 
nevelgeti a fiát. 


Még szebb madár a kánya, 
a világot bejárja. 

mégsem kopik csizmája, 
megkíméli a szárnya. 


Mégis legszebb a fecske, 
odaszáll az ereszre. 
Eresz alatt csicsereg, 
irigylik a verebek. 


Jaj de büszke a kakas, 
hogy a feje tarajas. 

Ha jóllakik, azt mondja: 
sóra, fára nincs gondja. 


(Magyar népköltés) 

F. GYÖRFFY ANNA raiza 


